न्यू बीडी पब्लिक स्कूल क्वार्टर फाइनल में
पटना | मोइनुलहक स्टेडियम के बाहरी मैदान पर चल रहे ईश्वरी प्रसाद मेमोरियल क्रिकेट टूर्नामेंट में बुधवार को खेले गए मुकाबले में न्यू बीडी पब्लिक स्कूल ने शिवम रेसिडेंसियल पब्लिक स्कूल को पांच विकेट से पराजित कर क्वार्टर फाइनल में प्रवेश किया। सरदार पटेल स्पोर्ट्स फाउंडेशन द्वारा आयोजित इस टूर्नामेंट के इस मैच में शिवम रेसिडेंसियल पब्लिक स्कूल की टीम ने टॉस जीत कर पहले बल्लेबाजी करते हुए 24.4 ओवर में मात्र 89 रन बनाए। जवाब में न्यू बीडी पब्लिक स्कूल के बल्लेबाजों ने 18.1 ओवर में पांच विकेट पर 90 रन बना कर अपनी टीम को पांच विकेट से जीत दिला दी। विजेता टीम के रौशन को डॉ. दीपेन्द्र कुमार सिंह ने मैन ऑफ मैच के पुरस्कार से नवाजा।
awa_Deva hin_Deva